આઈપીએલ માં ફરી એક વાર બેંગ્લોરની ટીમને ઝટકો મળ્યો છે . ત્રીજીવાર બેંગ્લોરની ટીમ આઈપીએલ ફાઈનલમાં હારી ચુકી છે . રવિવારે રમાયેલી આઈપીએલ ફાઈનલમાં હેદરાબાદની ટીમે કોઈ જ ભૂલ નથી કરી અને બેંગ્લોરની ટીમને 8 રનથી હરાવીને આઈપીએલ 9 નું સિકંદર બની ચુક્યું છે . સનરાઈઝર હેદરાબાદ પહેલી વાર આઈપીએલની ફાઈનલમાં પહોચ્યું અને જીત્યું . જયારે બેંગ્લોર ત્રીજીવાર આઈપીએલની ફાઈનલમાં પહોચ્યું અને હાર્યું . ટોસ જીતીને પહેલા બેટિંગ કરવા આવેલી હેદરાબાદ માં કપ્તાન વોર્નર ( 69 ) , યુવરાજ સિંહ ( 38 ) અને બેન કટિંગ ( 39 * ) મદદથી 20 ઓવરમાં 208 રન બનાવ્યા હતા . જેના જવાબમાં વિરાટ કોહલીની સેના 200 રન જ બનાવી શકી અને જીતથી વંચિત રહી ગઈ . શરૂઆતમાં કોહલી અને ગેલની તૂફાની બેટિંગ સમયે લાગતું હતું કે બેંગ્લોર જીતી જશે પરંતુ બાદમાં કોઈ જ રમી ના શક્યું .